b'\n_START_ARTICLE_\nMi\xc5\xa1ka je \xc5\xa1la k \xc4\x8devljarju\n_START_SECTION_\nVsebina\n_START_PARAGRAPH_\nNeko\xc4\x8d je bila mi\xc5\xa1ka, ki je lezla \xc4\x8dez plot pri tem pa si je raztrgala trebu\xc5\xa1\xc4\x8dek. Mi\xc5\xa1ka je od\xc5\xa1la k \xc4\x8devljarju ter ga prosila naj ji trebu\xc5\xa1\xc4\x8dek za\xc5\xa1ije, le-ta je v zameno zahteval masti. Zato se mi\xc5\xa1ka odpravi k svinji, ki pa v zameno za mast zahteva koruzo. Tako se odpravi h koruzi, ki pa ji bo dala stor\xc5\xbe le pod pogojem, da ji mi\xc5\xa1ka da mleko. Mi\xc5\xa1ka se tako odpravi naprej h kravi ter jo prosi za mleko, ki pa ga bo dobila le \xc4\x8de kravi prinese krme. Mi\xc5\xa1ka sama vzame koso in nakosi travo. Nato da kravi travo, krava pa ji da mleko, z mlekom po\xc5\xa1kropi koruzo, koruza ji da stor\xc5\xbe, mi\xc5\xa1ka da stor\xc5\xbe svinji, svinja pa da mi\xc5\xa1ki mast, z mastjo mi\xc5\xa1ka te\xc4\x8de k \xc4\x8devljarju in \xc4\x8devljar ji za\xc5\xa1ije trebu\xc5\xa1\xc4\x8dek. Potem mi\xc5\xa1ka ponovno leze \xc4\x8dez plot in si spet raztrga trebu\xc5\xa1\xc4\x8dek.\n_START_SECTION_\nZna\xc4\x8dilnosti ljudske pravljice in basni\n_START_PARAGRAPH_\nAvtor pravljice ni znan_NEWLINE_Krajevni \xc4\x8das ni dolo\xc4\x8den_NEWLINE_Krajevni prostor prav tako ni dolo\xc4\x8den_NEWLINE_Pripovedovalec je tretjeosebni_NEWLINE_Pravljica je kratka, z izmi\xc5\xa1ljeno vsebino_NEWLINE_Pravljica se za\xc4\x8dne s tipi\xc4\x8dnim za\xc4\x8detkom (neko\xc4\x8d je bila\xe2\x80\xa6)_NEWLINE_Pravljica je \xc5\xbeivalska_NEWLINE_Liki v pravljici so nadnaravni (\xc5\xbeivali imajo \xc4\x8dlove\xc5\xa1ke lastnosti)_NEWLINE_Basen oziroma \xc5\xbeivalska pravljica:_NEWLINE_Je kratka pripoved v kateri nastopajo \xc5\xbeivali s \xc4\x8dlove\xc5\xa1kimi lastnostmi. Na koncu zgodbe vedno sledi moralni nauk.\n_START_SECTION_\nInterpretacija dela\n_START_PARAGRAPH_\nPravljica je veri\xc5\xbena, za mi\xc5\xa1ko se vedno kon\xc4\x8da tragi\xc4\x8dno, saj si razpara trebu\xc5\xa1\xc4\x8dek, ko leze \xc4\x8dez plot. Ob branju te pravljice spoznamo, kako so stvari na tem svetu soodvisne. \xc5\xbdivali, ki izhajajo iz doma\xc4\x8dega \xc5\xbeivljenjskega okolja ka\xc5\xbeejo v medsebojnih odnosih na napake posameznika (vsak za zameno za dobrino, ki jo ima zahteva neko drugo dobrino) in na odnose v dru\xc5\xbebi nasploh.\n_START_SECTION_\nMotivno - tematske povezave z drugimi pravljicami\n_START_PARAGRAPH_\nPravljica O fi\xc5\xbeol\xc4\x8dku, ogel\xc4\x8dku in slamici pripoveduje o tem kako so fi\xc5\xbeol\xc4\x8dek, ogel\xc4\x8dek in slamica pre\xc4\x8dkali potok pri Kozjancih. Slamica se je vrgla \xc4\x8dez potok, fi\xc5\xbeol\xc4\x8dek in ogel\xc4\x8dek pa naj bi po njej pre\xc4\x8dkala strugo, nato pa bi na breg potegnila \xc5\xa1e njo. Fi\xc5\xbeol\xc4\x8dek se je prekotalil prvi, za njem je \xc5\xa1el \xc5\xa1e ogel\xc4\x8dek, ki je slamico tako opekel da se je pre\xc5\xbegala in oba sta padla v potok. Fi\xc5\xbeol\xc4\x8dek se jima je na bregu tako zelo smejal, da mu je po\xc4\x8dil trebu\xc5\xa1\xc4\x8dek. Mimo je pri\xc5\xa1el kroja\xc4\x8d, ki je zasli\xc5\xa1al fi\xc5\xbeol\xc4\x8dkov klic na pomo\xc4\x8d ter mu za\xc5\xa1il trebuh, le da je pri sebi imel samo belo nit, fi\xc5\xbeol\xc4\x8dek pa je bil rde\xc4\x8d. Od takrat ima vsak fi\xc5\xbeol\xc4\x8dek na sredi bel \xc5\xa1iv._NEWLINE_V pravljici se torej pojavi motiv razparanega trebu\xc5\xa1\xc4\x8dka ter pomo\xc4\x8di kroja\xc4\x8da(\xc4\x8devljar- pri pravljici Mi\xc5\xa1ka je \xc5\xa1la k \xc4\x8devljarju).'